Területhasználati megállapodás

Mely létrejött egyrészről a Balatonvilágos Község Önkormányzata (8171 Balatonvilágos, Csók István sétány 38.) képviseletében Takács Károly Béla polgármester, továbbiakban, mint használatba adó, másrészről 

Csányi Tamás (cím: …….., adóazonosító jel: ……..) továbbiakban, mint területhasználó között a mai napon és az alábbi feltételekkel:

1. Használatba adó használatba ad Balatonvilágos Község Önkormányzat Képviselő-testülete 137/2026. (VI. 30.) határozata alapján az önkormányzat tulajdonában lévő Balatonvilágos 295/1 hrsz-ú ingatlan területéből 6 m2 nagyságú területrészt 1 db vitorlás csónak tárolásának céljára azzal, hogy a biztosított területrészt az Önkormányzat Gazdasági Ellátó és Vagyongazdálkodó Szervezete Intézményvezetője ellenőrzi 
2026. július 1. napján és jegyzőkönyvben rögzíti a vitorlás csónak elszállításának tényét.

1. Területhasználó a használatba adott területet 2026. június 20. napjától 2026. június 26. napjáig használhatja. 
A területhasználati díj: 
-	600,- Ft x 7 nap x 6 m2 = 25.200,- Ft 
-	25.200,- Ft x 0,27 Áfa = 6.804,- Ft, összesen: bruttó: 32.004,- Ft.
-	32.004,- Ft x 3 (300 %) = mindösszesen 96.012,- Ft.
A területhasználati díj számla ellenében, átutalással egy összegben fizetendő meg, a megállapodás aláírását követő 3 napon belül Balatonvilágos Község Önkormányzata OTP Banknál vezetett 11748083-15428684 számlaszámára.

1. Területhasználó köteles a területnek és környékének tisztán-tartásáról gondoskodni, köteles az ott keletkezett szemét elszállítására, a balesetvédelmi és munkavédelmi szabályok betartására, betartatására. Tevékenységét úgy kell gyakorolni, hogy az ne zavarja a területen pihenők nyugalmát. Területhasználó köteles a közterületek-használatáról és rendjéről szóló önkormányzati rendeletben foglalt előírásokat betartani.

1. Területhasználó tudomásul veszi, hogy a területhasználat harmadik személy részére nem engedhető át, az kizárólag a jogosult részére szól, azonban ez nem korlátozza a jogosult azon jogát, hogy a területhasználathoz közreműködőket vegyen igénybe. Területhasználó köteles a megállapodás egy példányát a használat helyén tartani és az Önkormányzat vagy a Városőrség részéről eljáró személy kérésére bemutatni.	

1. Megállapodó Felek rögzítik, hogy a megállapodás megkötése és teljesítése során - jogi személy, illetve jogi személyiséggel nem rendelkező társaság - megállapodó fél esetén a képviselő(k), illetve a kapcsolattartóként megjelölt személyek, valamint a megállapodás teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor, mely adatkezelés jogalapja a GDPR 6. cikk (1) bekezdés b) vagy f) pontja a megállapodás teljesítése, illetve a megállapodó felek jogos érdeke céljából.
Megállapodó Felek rögzítik, hogy a jelen együttműködés során személyes adatokat csak és kizárólag a jelen megállapodás teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.
Megállapodó Felek kijelentik továbbá, hogy – tekintettel arra, hogy az egyik megállapodó fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra.

1. Megállapodó Felek jogvita esetére a Siófoki Járásbíróság kizárólagos illetékességét kötik ki.

Balatonvilágos, 2026. július

